stanford-oval/wikipedia huggingface dataset:
יהדות קולקטה
היסטוריה מוקדמת

במהלך השלטון הבריטי בהודו, קולקטה הייתה מטרופולין משגשג, בירת הודו הבריטית והמרכז המסחרי של הודו. היא משכה אליה קהילות סוחרים רבות כולל יהודים. המהגר היהודי הראשון שתועד בקולקטה היה שלום אהרן עובדיה כהן, שהגיע לקולקטה בגיל 36 בשנת 1798. כהן נולד בחאלאב שבסוריה ב-1762. הוא הגיע לפרובינציית סוראט (אנ') בשנת 1792 והתבסס כסוחר לפני שעבר לקולקטה. בשנת 1805 הגיע אחיינו משה סימון דואק הכהן לקולקטה. בתחילת המאה התשע-עשרה החלו יהודי בגדאד להתיישב במספרים גדולים בקולקטה, ובכך עלה מספרם על מספר היהודים מחאלאב.
הקהילה היהודית בקולקטה גדלה במהירות, הן מבחינת גודל והן מבחינת יוקרה, כאשר יהודים מעיראק שהייתה אז פרובינציה של האימפריה העות'מאנית, ברחו ממנה כתוצאה מרדיפת השלטון של דאוד פאשה (אנ') (1817–1831) כולל רבות מהמשפחות המפורסמות ביותר של בגדאד. תוך זמן קצר מספרם של יהודי עיראק, שרובם מבגדאד, עלה על מספרם של יהודי חאלאב שהיו הראשונים שהתיישבו בעיר. עד סוף המאה התשע-עשרה מנתה קהילת קולקטה כ-1,800 איש.
בתי כנסת

הקהילה היהודית הבגדאדית בקולקטה, הקימה חמישה בתי כנסת עצמאיים ושני בתי ספר. אחד מבתי הספר ממשיך לפעול גם בשנת 2023 כבית ספר לבנות בו לומדות כ-700 תלמידות. בית הכנסת הראשון, המכונה בית הכנסת הישן, נבנה על ידי שלום דוד כהן.
אחת הדמויות המרכזיות בבניית בתי הכנסת של קולקטה הייתה יחזקאל יהודה (אנ'). יחזקאל יהודה היה תלמודיסט מוערך שהוביל את הקהילה היהודית הבגדאדית בקולקטה ובנה שני בתי כנסת. הוא היה סוחר מוביל בבדי אינדיגו, במשי ובמלמלות. הוא היה צאצא של שלמה מעתוק שהיה מאצולת יהודי עיראק. אחד מבניו לאשתו הראשונה היה מנהיג היהודים בבגדאד. בן אחר ניהל ישיבה בירושלים שייסד יחזקאל יהודה בה למדו כל הזמן לפחות עשרה תלמידי חכמים.
בשנת 1825 בנה יחזקאל יהודה את בית הכנסת "נווה שלום" ברחוב קנינג. בית הכנסת נבנה מחדש בשנת 1911. בשנת 1856 בנו יחזקאל יהודה ודוד יוסף עזרא את בית הכנסת "בית אל" ברחוב פולוק. הוא נבנה מחדש והורחב ב-1886 על ידי אליאס שלום גובאי. בשנת 1884 בנה אליאס דוד יוסף עזרא את בית הכנסת מגן דוד לזכרו של אביו דוד יוסף עזרא.
משפחת עזרא נתפסה כאחת ממשפחות הסוחרים היהודיות הבגדאדיות הבולטות בעיר בסוף המאה התשע עשרה ותחילת המאה העשרים. השם עזרא נתפס כשם אריסטוקרטי ביותר בקרב יהודי עיראק.
הרב שלמה תווינא, יליד וחניך ישיבות בגדאד, ומחברם של למעלה ממאה ספרים, היה רבה של העיר, ואף ערך והדפיס בה את עיתון מגיד מישרים.
שלושת בתי הכנסת של קולקטה ששרדו, שוחזרו בתחילת המאה העשרים ואחת והם ייחודיים בהיותם חלק מבתי הכנסת הבודדים ששרדו ונשארו נגישים, שנבנו על ידי יהודי עיראק. שני בתי כנסת נוספים שהיו קיימים בעבר אך לא שרדו כחלק מהמורשת היהודית של קולקטה הם "מגן אבות" הקטן יותר, משנת 1897, שנהרס ובית הכנסת "שערי רצון", שנבנה בשנת 1933, נכון לשנת 2023 בית הכנסת סגור.
בית הקברות היהודי

בית הקברות היהודי בקולקטה ממוקם על הכביש הראשי של נרקלדנגה. שלום אהרון עובדיה הכהן, ממייסדי הקהילה היהודית של קולקטה, רכש את קרקע לבניית בית הקברות מחברו הבנגלי מוסלמי. הפטירה הראשונה המתועדת בקהילה היהודית של קולקטה הייתה של משה דה פאס, שליח מצפת, שמת ב-1812 בקולקטה. בבית הקברות נמצאת גניזה של כתבי קודש מסוף המאה התשע-עשרה.
בית הקברות משקף את התרבות היהודית הבגדאדית של הקהילה ואת התפתחותה. הקברים הבגדאדיים מהמאה התשע עשרה ותחילת המאה העשרים מעוגלים ושטוחים לפי הדפוס הספרדי והמזרחי המסורתי. מאמצע המאה העשרים הופיעו כמה מצבות עומדות של יהודי אשכנז. קברים מאוחרים יותר של יהודי הקהילה הבגדאדית העשירים יותר, משנות ה-30 ואילך, הם דקורטיביים יותר ועליהם כיתוב באנגלית ולא רק בעברית. דבר המצביע על ה"התמערבות" הגוברת של הקהילה.
בית הקברות מכיל כ-2,000 קברים כמעט כולם מלפני ההגירה ההמונית של הקהילה באמצע המאה העשרים. בית הקברות נהרס חלקית בסוף המאה העשרים אך שופץ בתחילת המאה העשרים ואחת. נכון לשנת 2023 הוא מטופל ומטופח.
אנשים בולטים

דוד יוסף עזרא
JFR ג'ייקוב, לוטננט גנרל בצבא ההודי
פראמילה (אסתר ויקטוריה אברהם), שחקנית הודית וזוכה בתחרות מיס הודו הראשונה
מנשה מאייר, מנהיג ומיטיב הקהילה היהודית בסינגפור
ראו גם

קולקטה
בתי כנסת בהודו
יהדות הודו
יהדות בגדאד
לקריאה נוספת

Flower Elias and Judith Cooper Elias: The Jews of Calcutta: Autobiography of a Community 1792–1947, Calcutta
שלוה וייל Ed: India's Jewish Heritage, Ritual, Art and Life Cycle, Marg Publishers, Mumbai
Jael Silliman: Jewish Portraits, Indian Frames: Women's Narratives from a Diaspora of Hope, Seagull, Calcutta; Brandeis, 2003, ISBN 1584653051
Dalia Ray: Calcutta's Jewish Heritage, Minerva, Calcutta
Kaustav Chakrabarti: Glimpses into the Jewish World of Calcutta 1798–1948, Readers Service, Kolkata
Mavis Hyman: Jews of the Raj, Bristol, UK
Sally Solomon Luddy: Hooghly Tales
Professor Nathan Katz Ed: Who are the Jews of India? University of California Press, 2000
יוסי מוצ'ניק

יוסף (יוסי) מוצ'ניק (6 בדצמבר 1930 – 6 בנובמבר 2017) היה ראש מועצה האזורית גיזו וסגן ראש המועצה האזורית מטה יהודה.
קורות חייו

נולד בפולין בשנת 1930, הבכור מארבעת ילדיהם של הרצל ופרידה מוצ'ניק. כשהיה בן חמש עלתה המשפחה לארץ, והשתקעה בתל אביב. הם התגוררו תחילה בשכונת שפירא ובהמשך בשכונת מונטיפיורי.
בגיל 12 הצטרף לקן מרכז תל אביב של "השומר הצעיר", והדריך בהמשך בקן יד אליהו. לאחר מכן הצטרף לגרעין "גבולות" שהלכו להכשרה בבית אלפא, ובתום מלחמת העצמאות הקימו את קיבוץ נחשון סמוך לגבול הירדני דאז. מוצ'ניק היה בקבוצה שנשלחה להכין את הקרקע ולפקק את המוקשים שהיו בשטח, ימים ספורים לפני העלייה לקרקע ב-5 במאי 1950. החל משנות ה-50 נשא בשורת תפקידים בקיבוץ, בהם רכז הפלחה, חבר הנהלת הקיבוץ, מקים ומנהל רפת הקיבוץ, מנהל מחסן האספקה, רכז ענף הלול וההודו, רכז המשק, רכז החממה, גזבר הקיבוץ, רכז בניין, מזכיר הקיבוץ, רכז וועדת תרבות, רכז ועדת חינוך, רכז ועדת כוח אדם, רכז ועדת עבודה. רכז ועדת פנסיה, רכז ועדת ביקורת ומנהל ארכיון הקיבוץ. כמו כן, היה מנהלו האדמיניסטרטיבי של המרכז החינוכי האזורי "צפית" בכפר מנחם. בשנות ה-80 היה ממקימי מפעל האריזות "ארן" בקיבוץ, והיה פעיל במפ"ם
ובמרצ.
בשנת 1957, בגיל 26, התמנה לראשות המועצה האזורית גיזו, והיה לראש הרשות המקומית הצעיר בישראל. בתפקיד זה נשא עד לשנת 1959. בשנת 1962 פעל להשכנת שלום בין מושב בקוע לקיבוץ הראל, לאחר קטטה אלימה שפרצה בין חברי שני המשקים. ב-1965, לאחר שאוחדה מועצת גיזו עם מועצות סמוכות אל המועצה האזורית מטה יהודה, התמנה לסגן ראש המועצה. הוא היה אחראי על פיתוח ובנייה, ובין השאר קידם מיזם לשימוש בשפכי ירושלים להשקיה במשקי המועצה. באותן שנים שימש כגזבר קיבוץ הראל. במלחמת ששת הימים השתתף בכיבוש מובלעת לטרון.
לאחר צאתו לגמלאות ועד ימיו האחרונים היה פעיל במועדון הוותיקים של הקיבוץ "וורנדה", במסגרתו ארגן טיולים ואירועים, והקים את "אוהל הראשונים" – יד זיכרון למקימי הקיבוץ.
נפטר ב-6 בנובמבר 2017, ונקבר בבית הקברות בקיבוצו.
חיים אישיים

בשנת 1951 נישא לאביטל, בת הגרעין המייסד של הקיבוץ ומייסדת הארכיון שלו. לזוג נולדו ארבעה ילדים. לאחר פטירתה היה בזוגיות עם שרקה.
הערות שוליים

↑  מודעה, על המשמר, 23 בנובמבר 1958
↑  ראו למשל: חברי מועצת המפלגה, על המשמר, 5 בינואר 1973
↑  יו"ר חדש למועצה אזורית גיזו, על המשמר, 22 בפברואר 1957
↑  תיערך סולחה בין אנשי בקוע והראל, מעריב, 28 בינואר 1962
↑  יוסי מוצ'ניק: שפכי ירושלים להשקייה חקלאית, דבר, 29 ביוני 1973
↑  אהוד מלץ ומיכל סלע, ואולי לא היו הכפרים מעולם, כל העיר, 31 באוגוסט 1984
↑  ראו אודותיה: מוצ'ניק אביטל, באתר קיבוץ נחשון
חוק לשכת עורכי הדין

| --- | --- |

 פרטי החוק
 תאריך חקיקה:  22 ביוני 1961
 תאריך חקיקה עברי:  ח' בתמוז תשכ"א
 גוף מחוקק:  הכנסת החמישית
 שטחים שעליהם חל החוק:  ישראל 
 חוברת פרסום:  ספר החוקים 347, עמ' 178
 הצעת חוק:  ממשלתית
 משרד ממונה:  משרד המשפטים
 מספר תיקונים:  39
 נוסח מלא:  חוק לשכת עורכי הדין, תשכ״א–1961
 תאריך תחולה:  6 במרץ 1962
 
חוק לשכת עורכי הדין, תשכ״א–1961 הוא חוק ישראלי המסדיר את פעולת לשכת עורכי הדין בישראל. החוק נחקק בשנת 1961 כהצעת חוק ממשלתית, ונועד להחליף את פקודת עורכי הדין ופקודת המועצה המשפטית שנחקקו על ידי ממשלת המנדט.
היסטוריה חקיקתית

החוק נחקק בשנת 1961 (כהצעת חוק ממשלתית), ונועד להקים את הלשכה - שירשה שני גופים: הסתדרות עורכי הדין בישראל, והמועצה המשפטית, אשר שתיהן קמו לפני קום המדינה. לאורך השנים החוק תוקן 39 פעמים.
עיקרי החוק

החוק מגדיר בפרק הראשון את תפקידי הלשכה וסמכויותיה.
סעיף 2 קובע את תפקידי הלשכה:
תרשום מתמחים, תפקח על התמחותם ותבחנם
תסמיך עורכי דין על ידי קבלתם כחברי הלשכה
תנהל מרשם של עורכי דין זרים
תקיים שיפוט משמעת לחבריה, לעורכי דין זרים הרשומים במרשם ולמתמחים
תיתן סעד משפטי למעוטי אמצעים שאינם זכאים לכך מהמדינה לפי חוק
סעיף 3 קובע את סמכויות הלשכה:
לחוות דעתה על הצעות חוק וחקיקת משנה
לעסוק בהליכי גישור
לפעול להגנת ענייניהם המקצועיים של חברי הלשכה
לייסד קרנות ביטוח, קרנות פנסיה ומוסדות אחרים של עזרה הדדית לחברי הלשכה
ליזום פעולות ומפעלים של מחקר המשפט בכלל, והמשפט העברי בפרט, ולהשתתף בפעולות ומפעלים כאלה
לעסוק בהוצאת ספרות משפטית
סעיף 5 קובע שהלשכה תהיה כפופה לביקורת מצד מבקר המדינה.
הפרק השני עוסק במוסדות הלשכה ובבעלי התפקידים בה.
סעיף 8 קובע את דרך בחירת ראש הלשכה, בבחירות אחת לארבע שנים.
סעיף 9 קובע את סמכויות המועצה הארצית, הרכבה, ודרך בחירתה.
סעיף 12 קובע את החלוקה לשישה מחוזות: ירושלים, תל אביב, חיפה, צפון, דרום, ומרכז.
סעיפים 14–18 עוסקים ב בתי הדין המשמעתיים של הלשכה, הארציים והמחוזיים.
פרקים 4 ו-5 של החוק עוסקים במקצוע עריכת הדין, ההכשרה אליו, והקבלה ללשכה.
חוק הרשויות המקומיות (בחירות)

| --- | --- |

 פרטי החוק
 תאריך חקיקה:  21 ביולי 1965
 תאריך חקיקה עברי:  כ"א בתמוז תשכ"ה
 גוף מחוקק:  הכנסת החמישית
 חוברת פרסום:  ספר החוקים 465, עמ' 246
 משרד ממונה:  משרד הפנים
 מספר תיקונים:  54
 נוסח מלא:  חוק הרשויות המקומיות (בחירות), תשכ״ה–1965
 
חוק הרשויות המקומיות (בחירות), תשכ״ה–1965 הוא החוק המסדיר את הבחירות לרשויות המקומיות (עיריות ומועצות מקומיות, אך לא מועצות אזוריות) בישראל.
היסטוריה חקיקתית

החוק אושר בכנסת החמישית ב-21 ביולי 1965. מאז אישורו תוקן החוק 54 פעמים.
בנובמבר 2008 אושר בכנסת תיקון מס' 39 לחוק, שאותו יזם חבר הכנסת יורם מרציאנו, קבע שחבר ועדה קרואה מנוע מלהתמודד בבחירות שייערכו באותה רשות מקומית לראשונה לאחר מינויו. דברי ההסבר להצעת החוק נימקו הגבלה זו: "מי שמונה לוועדות כאמור ממלא תפקידי מפתח ברשות המקומית בלי שנבחר לכך. כדי למנוע עדיפות לא הוגנת לאותם אנשים בבחירות הראשונות המתקיימות לאחר מינוים, וכדי להבטיח ניהול מקצועי של ענייני הרשות המקומית על ידי מי שמונה כאמור ללא צורך בהתחשבות בשיקולים פוליטיים, מוצע להגביל את התמודדותם בבחירות הראשונות לרשות המקומית שייערכו לאחר מינוים לוועדה."
בהתאם לתיקון מספר 44, יום הבחירות הכלליות לרשות מקומית הוא יום שבתון בתחומה של אותה רשות, וכן לגבי עובדים הרשומים בפנקס בוחרים של רשות זו, אף אם מקום עבודתם הוא ברשות מקומית שלא חל בה יום שבתון.
ביולי 2023 אושר בכנסת תיקון מס' 53 לחוק, שנחקק ביוזמת חברי הכנסת עמית הלוי, אביחי בוארון, ששון גואטה ומשה גפני. התיקון מבטל את השינוי שנעשה בתיקון מס' 39, ומאפשר לחבר ועדה קרואה להתמודד בבחירות לרשות המקומית. דברי ההסבר להצעת החוק נימקו שהגבלת זכותו של ראש ועדה קרואה להיבחר "חמורה מדי הן כלפי המבקשים להתמודד והן כלפי ציבור הבוחרים שעשוי לבקש לבחור בהם, אינה נותנת משקל ראוי לזכות היסוד לבחור ולהיבחר, ומונעת מאנשים המכירים את הרשות המקומית ותרמו לה בתפקידם בוועדה הממונה להתמודד על תפקיד נבחרי הציבור באותה רשות מקומית." עם זאת, התיקון לחוק מכונה באמצעי התקשורת "חוק טבריה", משום שנועד, על פי ההערכות, לאפשר לראש הוועדה הקרואה בטבריה, בועז יוסף, להתמודד לראשות העירייה בבחירות הקרובות לרשויות המקומיות. נגד תיקון זה הוגשו עתירות אחדות לבג"ץ, שפסק שהחוק לא יהיה תקף לגבי הבחירות הקרובות לרשויות המקומיות, ותקפותו תחל מהבחירות הבאות.
הוראות החוק העיקריות

מועצה של רשות מקומית תיבחר בבחירות כלליות (לכל תושבי הרשות המקומית הבוגרים נתונה זכות לבחור ולהיבחר), ישירות, שוות (לכל תושב קול אחד בלבד, השווה לכל קול אחר), חשאיות ויחסיות. זכאי להצביע בבחירות ברשות מקומית מסוימת מי שרשום בפנקס הבוחרים של אותה רשות מקומית. לכל בחירות יוכן פנקס בוחרים שיכלול כל אדם שיום הולדתו ה־17 חל לא יאוחר מיום הבחירות והיה רשום הוא ומענו במרשם האוכלוסין כתושב של אותה רשות מקומית ביום שליפת הפנקס, למעט מי שבתוך 18 החודשים שקדמו ליום הבחירות היה רשום כבוחר בפנקס הבוחרים של רשות מקומית אחרת, לרבות מועצה אזורית, ובאותה רשות התקיימו בחירות בתקופה האמורה.
הוראות החוק העיקריות > מועד הבחירות

הבחירות לכל המועצות יקוימו מדי חמש שנים, ביום ג' השלישי לחודש חשוון; אולם אם הייתה השנה הרביעית שלאחר הבחירות האחרונות שנה מעוברת, יקויימו הבחירות ביום ג' הראשון לאותו חודש.
במספר מקרים תיתכן הקדמתן של הבחירות או דחייתן:
לשר הפנים נתונה הסמכות לדחות את הבחירות ברשות מקומית מסוימת, אם נוכח כי עקב נסיבות מיוחדות לא ניתן לקיימן במועדן. לשר נתונה גם הסמכות לפזר מועצה ולהדיח ראש רשות שאינם מתפקדים, ולהחליט האם למנות במקומם ועדה קרואה או לקבוע מועד לבחירות חדשות.
במקרה של איחוד רשויות מקומיות, רשאי שר הפנים, באישור הממשלה ובהתייעצות עם ועדת הפנים והגנת הסביבה של הכנסת, לקבוע מועד לבחירות ברשות המאוחדת. ככלל, על מועד זה להיות לפחות שלוש שנים לאחר הבחירות שנערכו לרשויות הנפרדות, ואולם באישור ועדת הפנים ניתן לקבוע גם מועד מוקדם יותר.
הוראות החוק העיקריות > מועמדים

זכאי להיכלל ברשימת מועמדים ולהיבחר כחבר מועצה מי שנתקיימו בו כל התנאים הבאים:
כל זאת בהסתייגויות הבאות:
מי שכיהן כמנהל הכללי של רשות מקומית שלושים חודשים לפחות, אינו זכאי להיכלל ברשימת מועמדים ולהיבחר לחבר המועצה בבחירות שייערכו באותה רשות מקומית במהלך כהונתו ובבחירות כאמור שייערכו בשנתיים שמיום סיום כהונתו.
אינו זכאי להיכלל ברשימת מועמדים ולהיבחר חבר המועצה מי שנידון בפסק דין סופי לעונש מאסר בפועל לתקופה העולה על שלושה חודשים, וביום הגשת רשימת המועמדים טרם עברו שבע שנים מהיום שגמר לשאת את עונש המאסר בפועל, ובית המשפט קבע שיש בעבירה קלון. כאשר בית המשפט לא עסק בשאלת הקלון, רשאי יושב ראש ועדת הבחירות המרכזית לקבוע שאין בעבירה קלון.
אדם יכול להיות מועמד לבחירות ברשות מקומית אחת בלבד.
רשאיות להגיש רשימת מועמדים אחת בלבד כל קבוצת בוחרים המונה 200 איש או שני אחוזים ממספר הבוחרים שפנקס הבוחרים (הקטן מבין השניים), וכן כל סיעה של הכנסת, כל מפלגה וכל סיעה של המועצה היוצאת. אדם יוכל להיות מועמד ברשימת מועמדים אחת בלבד; מי שהסכים להכללת שמו בשתי רשימות מועמדים או יותר, ימחק מנהל הבחירות את שמו מכל הרשימות.
רשימת מועמדים לא תשתתף בבחירות לרשויות המקומיות אם יש במטרותיה או במעשיה, במפורש או במשתמע, אחד מאלה:
הוראות החוק העיקריות > תעמולת הבחירות

משעה 7 בערב לפני יום הבחירות וביום עצמו, לא תהיה תעמולת בחירות ברשות המקומית על ידי אסיפות, תהלוכות ושידורי רדיו. עובדי מדינה בהם שירות התעסוקה, הסוכנות היהודית והקרן הקיימת לא ישתתפו בתעמולת הבחירות וגם חברי ועדת הקלפי.
הוראות החוק העיקריות > הצבעה וספירת הקולות

רשימות המועמדים יפורסמו ברשומות, לוחות מודעות ציבוריים ובעיירית הרשות המקומית. מעטפות ההצבעה יהיו אטומות ופתקי ההצבעה יודפסו על פי דוגמה מאושרת בלבד. רשימות המועמדים כולל כינוייהן והאותיות בהן סומנו יפורסמו בתחום הקלפי. ההצבעה תותר מ-7 בבוקר עד 10 בלילה. אפשר להזדהות באמצעות הצגת תעודת זהות, דרכון ישראלי או תעודת חוגר צבאית. ההצבעה חשאית מאחורי פרגוד בדומה לבחירות לכנסת.
הוראות החוק העיקריות > תוצאות הבחירות

אחוז החסימה אותו נדרשות הרשימות המתמודדות בבחירות לעבור כדי להיבחר למועצה, מחושב לפי הנוסחה הבאה:
לדוגמה, אם יש 1500 קולות כשרים ו-15 חברי מועצה, הרי שהמודד למנדט הוא 100 קולות, ואחוז החסימה שעומד על 75% מהמודד למנדט יהיה 75 קולות.
לאחר קביעת אחוז החסימה, נוטלים את קולות הרשימות שעברו אותו, ומחלקים אותם שוב במספר חברי המועצה, כשהתוצאה משמשת כ"מודד למנדט". המנדטים מחולקים בין רשימות אלו, באופן יחסי לגודלם, ובהתאם למספר המנדטים שניתן להשלים במספר קולותיהם. בדומה לבחירות לכנסת, רשאיות הרשימות להתקשר ביניהן בהסכם עודפים, כשהסכמים אלו תקפים רק כאשר שתי הרשימות המסכימות עברו את אחוז החסימה.
במקרה בו לאחר חלוקת הקולות למנדטים, ולאחר שנבדקה האפשרות למימוש הסכמי העודפים, עדיין לא הושלמו מספר חברי המועצה, מוענקים עודפי הקולות שעברו את אחוז החסימה לרשימה לה חסר מספר הקולות הנמוך ביותר, וכן הלאה עד להשלמת מספר חברי המועצה. במקרה בו ראש הרשות הנבחר עומד בראש רשימה שלא נבחרה למועצה, נחשב ראש הרשות כחבר נוסף במועצה.
הוראות החוק העיקריות > הצבעה במקומות מיוחדים

פרקים אחדים עוסקים בהצבעה במקומות מיוחדים:
הצבעת חיילים.
בחירות בבתי סוהר ובמקומות מעצר.
בחירות בבית דיור מוגן כהגדרתו בחוק הדיור המוגן, התשע״ב–2012, ובמעון לזקנים כמשמעותו בחוק הפיקוח על מעונות, התשכ״ה–1965.
בחירות בבתי חולים.
הצבעת נשים השוהות במקלט לנשים מוכות.
הצבעת בעלי התפקידים הבאים:
הוראות החוק העיקריות > עבירות ועונשים

החוק מונה עבירות זיוף רשימות בוחרים, מסירת הודעת שינוי מען כוזבת, שימוש שלא כדין במידע פנקס הבוחרים והפרעה למהלך הסדיר של הבחירות. נמנים גם דרכי שוחד ואיום על מצביעים.
ראו גם

חוק הרשויות המקומיות (בחירת ראש הרשות וסגניו וכהונתם), התשל"ה-1975
הערות שוליים

↑   שלבי החקיקה של הרשויות המקומיות (בחירות) (תיקון מס' 39), התשס"ט-2008, במאגר החקיקה הלאומי באתר הכנסת
↑  חבר הכנסת מרציאנו מצא עצמו לימים מועמד לראשות עיריית לוד בה כיהנה באותם ימים ועדה קרואה, אך לבסוף ניצח בלוד יאיר רביבו
↑  הצעת חוק הרשויות המקומיות (בחירות) (תיקון מס' 39) (הגבלת הזכות להיבחר), התשס"ט–2008, ה"ח הכנסת 259 מ-27 באוקטובר 2008
↑  חוק הרשויות המקומיות (בחירות) (תיקון מספר 44), התשע”ד-2014, ס"ח 2457 מ-3 ביולי 2014
↑   שלבי החקיקה של חוק הרשויות המקומיות (בחירות) (תיקון מס' 53), התשפ"ג-2023, במאגר החקיקה הלאומי באתר הכנסת
↑  הצעת חוק הרשויות המקומיות (בחירות) (תיקון מס' 54) (הזכות להיבחר), התשפ"ג–2023, ה"ח הכנסת 966 מ-26 ביוני 2023
↑  בנצי רובין, ‏לפני הבחירות המקומיות: "חוק טבריה" אושר סופית, באתר "סרוגים", 5 ביולי 2023
↑  בג"ץ 5119/23 התנועה לטוהר המידות נ' הכנסת ואחרים, ניתן ב־30 ביולי 2023;
ברוך שפירא, ‏דרמה: בועז יוסף סירב להמלצת בגצ, שפסל התמודדותו לרה"ע טבריה, באתר JDN‏, י״ב באב ה׳תשפ״ג
↑  חוק הרשויות המקומיות (בחירות) – ויקיטקסט, באתר he.wikisource.org
קייל גאלנר

| --- | --- |

 לידה:  22 באוקטובר 1986 (בן 38) וסט צ'סטר, פנסילבניה, ארצות הברית ארצות הברית
 מדינה:  ארצות הברית 
 תקופת הפעילות:  מ-2000
 מקום לימודים:  West Chester East High School 
 בת זוג:  טארה פרגוסון
 מספר צאצאים:  2 
 פרופיל ב-IMDb
 
קייל סטיבן גאלנר (באנגלית: Kyle Steven Gallner; נולד ב-22 באוקטובר 1986) הוא שחקן אמריקאי ממוצא יהודי, המוכר בשל תפקידו בתור קסידי "ביבר" קזבנלקס בסדרה "ורוניקה מארס" (2005–2006), בתור ריד גארט בסדרת המשטרה "CSI: ניו יורק" (2006–2010), בתור חאסיל פארל בסדרה "אאוטסיידרס" (אנ') (2016–2017). בקולנוע, הוא כיכב בשלל סרטים ובין היתר "גירוש שדים בקונטיקט" (אנ') (2009), "הגוף של ג'ניפר" (2009), "סיוט ברחוב אלם" (2010), "צלף אמריקאי" (2014), "צעקה" (2022) ו"סמייל" (2022).
ביוגרפיה

גאלנר נולד בווסט צ'סטר (אנ'), פנסילבניה, בנם של לארי ומרי ג'יין גאלנר. יש לו אחות גדולה, סמנת'ה, אח קטן ואחות קטנה, ג'ק ואווה. גאלנר למד בתיכון ווסט צ'סטר איסט (אנ'). הוא התחיל את הקריירה שלו בעקבות אחותו כאשר ליווה אותה לאחד האודישנים שלה. משפחת אביו היא יהודית.
קריירה

גאלנר חבר של השחקן ג'ייק אייבל, שותפו למגורים לשעבר שייסד איתו להקה קטנה שהתפרקה.
בשנת 2023 יצא לאור המותחן "Strange Darling" בו שיחק גאלנר.
חיים אישיים

ב-12 בדצמבר 2015 נישא לטארה פרגוסון. לזוג יש שני בנים.
בשנת 2013, גאלנר ייסד את חברת ההפקות העצמאית "Minutehand Pictures" יחד עם אוליבר תומפסון ובאי דאריז. השלישייה הפיקה את הסרט העלילתי "Welcome to Happiness" משנת 2015, בו גאלנר גילם את וודי וורד, סופר ספרי ילדים עם דלת סודית בארון שלו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | קיץ אמריקני חם ורטוב (אנ') | חבר של בובי |  |
| 2003 | Finding Home | דייב הצעיר |  |
| 2003 | Red Betsy | צ'ארלי |  |
| 2005 | טיסת לילה (אנ') | בחור צעיר בטיסה |  |
| 2006 | דאניקה (אנ') | קורט מאריק |  |
| 2007 | Sublime | נד |  |
| 2008 | Gardens of the Night | ראט בוי |  |
| 2008 | Red | הרולד |  |
| 2009 | גירוש שדים בקונטיקט (אנ') | מאט קמפבל |  |
| 2009 | הגוף של ג'ניפר | קולין גריי |  |
| 2010 | ילד יפה (אנ') | סאם קרול |  |
| 2010 | Cherry | אהרון |  |
| 2010 | סיוט ברחוב אלם | קוונטין סמית' |  |
| 2011 | Cougars, Inc. | סם לוואל |  |
| 2011 | ציפורים קטנות (אנ') | ג'סי מקנמארה |  |
| 2011 | Losers Take All | בריאן |  |
| 2011 | Magic Valley | טי.ג'יי ווגס |  |
| 2011 | כנסיית הפחד (אנ') | ג'רוד |  |
| 2012 | מרוסקת (אנ') | אוון האנה |  |
| 2013 | יצורים יפהפיים | לארקין |  |
| 2013 | קאנטרי בלוגראס בלוז (אנ') | לו ריד |  |
| 2013 | The Scissoring Part 2 | אהרון ווקר |  |
| 2014 | צלף אמריקאי | ווינטון |  |
| 2014 | אנשים לבנים יקרים (אנ') | קורט |  |
| 2014 | הכל הולך (אנ') | זיק |  |
| 2015 | Band of Robbers | האקלברי פין (אנ') |  |
| 2015 | Welcome to Happiness | וודי | גם מפיק |
| 2016 | ניקוי רעלים (אנ') | אריק |  |
| 2016 | שעה של גיבורים (אנ') | אנדרו פיצג'רלד |  |
| 2016 | Zen Dog | ריד |  |
| 2018 | Alien Code | אלכס ג'ייקובס |  |
| 2019 | The Cleansing Hour | דרו |  |
| 2020 | ארוחת ערב באמריקה (אנ') | סימון |  |
| 2020 | Ghosts of War | טאפרט |  |
| 2020 | The Catch | בובי מקמנוס |  |
| 2022 | צעקה | וינס שניידר |  |
| 2022 | What Comes Around | אריק |  |
| 2022 | סמייל | ג'ואל |  |
| 2023 | Mother, May I? | אמט |  |
| 2023 | The Passenger | בנסון |  |
| 2023 | רצח ממבט ראשון | השד |  מועמד פרס סאטורן לשחקן הטוב ביותר בסרט (2025) |
| 2024 | סמייל 2 | ג'ואל |  |
| TBA | Just Breathe | ניק |  |
| TBA | Gullible Bitch | קול סטרלינג |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | משמרת שלישית (אנ') | ראלי | פרק: "Young Men and Fire..." |
| 2002 | חוק וסדר: מדור מיוחד | מארק לסינקי | פרק: "Juvenile" |
| 2003 | מגע של מלאכים | ג'וש | פרק: "Virtual Reality" |
| 2004, 2007, 2009 | סמולוויל | בארט אלן / אימפולס | 3 פרקים |
| 2004 | המחוז (אנ') | בריאן ג'ונסון | פרק: "Something Borrowed and Something Bruised" |
| 2005 | ג'ק ובובי | בי ג'יי בונגארו | 2 פרקים |
| 2005 | המשפט של איימי | זאקרי פטיט | פרק: "The Long Run" |
| 2005–2006 | ורוניקה מארס | קסידי "בּיבר" קזבלנקס | תפקיד חוזר (עונה 1) תפקיד ראשי (עונה 2); 25 פרקים |
| 2006 | בונז | ג'רמי פארל | פרק: "The Girl with the Curl" |
| 2006 | קרוב לבית (אנ') | ג'ייקוב טאוורס | פרק: "The Good Doctor" |
| 2006 | פשע מן העבר | קמרון קולטר | פרק: "Rampage" |
| 2006 | Four Kings | ספנסר | פרק: Upper West Side Story" |
| 2006–2007 | אהבה גדולה | ג'ייסון אמברי | 6 פרקים |
| 2006–2010 | CSI: ניו יורק | ריד גארט | 7 פרקים |
| 2007 | המפענחת | אריק וואלאס | פרק: "Homewrecker" |
| 2007 | חוק וסדר: מדור מיוחד | שיין מיילס | פרק: "Impulsive" |
| 2007 | מדיום | סטיבן הצעיר | פרק: "The Boy Next Door" |
| 2008 | חף מפשע (אנ') | זאק סאטר | פרק: "Black Friday" |
| 2008 | המגן | לויד דנטון | 3 פרקים |
| 2010 | Past Life | זנדר | פרק: "Saint Sarah" |
| 2012 | מחשבות פליליות | ג'יימס הית'רידג' | פרק: "Heathridge Manor" |
| 2012 | Jan | רובי | סדרת רשת; 8 פרקים |
| 2013 | המתים המהלכים | זאק | פרק: "30 Days Without an Accident" |
| 2014 | Play It Again, Dick | עצמו | תפקיד ראשי; 8 פרקים |
| 2016–2017 | אאוטסיידרס (אנ') | חאסיל פארל | תפקיד ראשי (2 עונות); 26 פרקים |
| 2020 | Interrogation | אריק פישר | תפקיד ראשי; 10 פרקים |
הערות שוליים

↑  Michael Nordine, ‘Strange Darling’ Review: Love Hurts in Electric Serial Killer Movie Shot by Giovanni Ribisi, Variety, ‏2023-09-27 (באנגלית אמריקאית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
| --- | --- |
בקרת זהויות :  NLI: 987007441235905171  PLWABN: 9811801760005606  BIBSYS: 12017314  BNE: XX4911335  BnF: cb17101932n (data)  GND: 1011831651  ISNI: 0000 0001 1954 0697  LCCN: no2009129094  NLK: KAC2020P2495  NTA: 425877639  SUDOC: 189699698  VIAF: 75149196246174790067   WorldCat (עם VIAF): 75149196246174790067
יחזקאל סומך

| --- | --- |
אין תמונה חופשית
 לידה:  1927
 פטירה:  13 באפריל 2008 (בגיל 81 בערך) ח' בניסן תשס"ח
 מקום קבורה:  בית הקברות מורשה 
 מדינה:  ישראל 
 השתייכות:   צבא הגנה לישראל
 תקופת הפעילות:  1948–1972 (כ־24 שנים)
 דרגה:   תת-אלוף
 תפקידים בשירות
  מפקד טייסת 110     מפקד בית הספר לטיסה     מפקד בסיס רמת דוד   ראש מחלקת אוויר
 פעולות ומבצעים
   מלחמת העצמאות   מלחמת סיני   מלחמת ששת הימים   מלחמת ההתשה
 תפקידים אזרחיים
 טייס וסמנכ"ל המבצעים בחברת אל על
 
יחזקאל סומך (1927 - 13 באפריל 2008) היה קצין בדרגת תת-אלוף בצה"ל, כיהן כסגן מפקד חיל האוויר במלחמת ההתשה.